АДЫГЭ ФАЩЭ.

Дэнэ   здэщы1эр   япэ    зэманым
Адыгэм   л1ыгъэу   яхэлъу  щытар?
Дэнэ   здэщы1эр   хабзэ,   нэмысу
Адыгэ  лъэпкъ  дахэм  я1ауэ  щытар?

Хабзэф1хэр тщыгъупщэу  сф1ощ1ыр сэ нобэ,
Дыхуок1уэ хьэл мыхьэнэншэуэ хъуам.
Къысф1ощ1ыр лъэпкъыр хъуа  небэ-къебэ,
Щ1эгъэкъуэн дэ губзыгъэ, хъунут тхуэхъуам.

Си гур мэузыр сэ нобэ щыслъагъук1э:
Адыгэ фащэр хамэм ящыгъщ.
А щыгъын дахэр зейр щыдэрак1э,
Хъунтэкъэ, мыхъуми, махуэшхуэхэм тщыгъ?

Сэ 1ейуэ сохъуапсэ ,  а фащэ дахащэм.
Сэк1упсу сщыгъыу дэни сык1уэнт.
И бгыр псыгъуабзэ щ1эхъук1ыу нысащ1эм,
Нэхъ фащэ ек1ущи дэнэ къипхынт?

Адыгэ фащэр щыгъмэ  ди щ1алэм,
Уигу зимыгъэнщ1у нэхэр мэплъыз,
Машэлэхь, жумы1эу уеплъыфыркъым  щауэм,
Нт1э, а  насыпыр  хуэдизкъэ тенджыз?

И бгыр псыгъуабзэу, пл1абгъуэу ди щауэр,
Лъэпкъ псоми я пщащэхэм яхуэмыгъуэтщ.
И пщ1эмрэ и щхьэмрэ къыгуры1уэу щымыуэр,
Къэзылъхуар щымыгъупщэу,
И лъэпкъым пщ1э хуищ1у бгъэдэтщ.